ΓΡΑΠΤΗ ΕΡΩΤΗΣΗ E-1024/01

υποβολή: Richard Corbett (PSE) προς την Επιτροπή

(30 Μαρτίου 2001)

Θέμα: Εφαρμογή της νομοθεσίας Seveso II

Γνωρίζει η Επιτροπή κατά πόσονπάρχουν σημαντικές διαφορές όσον αφορά την εκ μέρους των κρατών μελών εφαρμογή της νομοθεσίας Seveso II; Είναι σε γνώση των καταγγελιών σύμφωνα με τις οποίες η εν λόγω οδηγία εφαρμόζεται με μεγαλύτερη αυστηρότητα σε ορισμένα κράτη μέλη σε σύγκριση με άλλα; Συμμερίζεται την άποψη αυτή και, αν πράγματι τη συμμερίζεται, σε ποια στοιχεία στηρίζει την άποψή της;

Απάντηση της κας Wallstrm εξ ονόματος της Επιτροπής

(29 Μαΐου 2001)

Η Επιτροπή δεν έχει λάβει αντικειμενικές πληροφορίες ούτε της έχουν διατυπωθεί ισχυρισμοί σχετικά με ουσιαστικές διαφορές κατά την εφαρμογή και την τήρηση της νομοθεσίας Seveso ΙΙ εκ μέρους των κρατών μελών.

Για τους λόγους που αναφέρονται κατωτέρω θα ήταν εκ πρώτης όψεως πρόωρο να αποδοθεί ιδιαίτερη σημασία σε ενδεχόμενες αποκλίσεις κατά την εφαρμογή της νομοθεσίας Seveso II (Οδηγία του Συμβουλίου 96/82/ΕΚ της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες(1)). Όντως, η μεταφορά της οδηγίας δεν έχει ολοκληρωθεί στα κράτη μέλη και η κοινοποιηθείσα νομοθεσία από πολλά εξ αυτών δεν ανταποκρίνεται πλήρως στις απαιτήσεις της οδηγίας.

Η Επιτροπή ως θεματοφύλακας της συνθήκης ΕΚ έχει τηνποχρέωση να εξασφαλίσει ότι εφαρμόζονται οι διατάξεις της συνθήκης ΕΚ και τα μέτρα τα οποία λαμβάνονται από θεσμικούς φορείς βάσει αυτών (άρθρο 211 (τέως άρθρο 155) της συνθήκης ΕΚ).

Η Επιτροπή κατά συνέπεια παρακολουθεί όλες τις περιπτώσεις κατά τις οποίες τα κράτη μέλη δεν

- κοινοποιούν εγκαίρως τη μεταφορά των κοινοτικών νομοθετημάτων (μη κοινοποίηση),

- μεταφέρουν ορθώς ή πλήρως τις κοινοτικές οδηγίες (μη συμμόρφωση), και

- εφαρμόζουν ορθά την κοινοτική νομοθεσία (οδηγίες, κανονισμοί κ.λπ.) (εσφαλμένη εφαρμογή).

Η Επιτροπή κίνησε διαδικασίες παράβασης κατά όλων των κρατών μελών που δεν κοινοποίησαν την (πλήρη) κοινοποίηση της οδηγίας Seveso II κατά το 1999. Επί του παρόντος έξι διαδικασίες αυτού του είδους εκκρεμούν ακόμη επειδή τα αντίστοιχα κράτη μέλη εξακολουθούν να μην έχουνιοθετήσει την απαιτούμενη εθνική νομοθεσία (πέντε των ως άνωποθέσεων εκκρεμούν ενώπιον του Δικαστηρίου των Ευρωπαϊκών Κοινοτήτων ενώ για μία εκ των ως άνωποθέσεων έχει αποσταλεί αιτιολογημένη γνώμη).

Η Επιτροπή έχει επιπλέον αξιολογήσει τη συμμόρφωση των μέτρων που κοινοποίησαν τα κράτη μέλη και έχει ήδη απευθύνει επιστολές με τις οποίες ζητεί συμπληρωματικές πληροφορίες από τις αρμόδιες αρχές των κρατών μελών στα οποία η Επιτροπή αμφιβάλλει κατά πόσον ολοκληρώθηκε ορθά η μεταφορά σε εθνικό δίκτυο. Επιπλέον πραγματοποιείται τεχνική ανάλυση της μεταφοράς του παραρτήματος Ι σε όλες τις νομοθεσίες ή τους αντίστοιχους κανονισμούς. Βάσει των αποτελεσμάτων αυτών (απαντήσεις εκ μέρους των κρατών μελών και τη συνεχή αξιολόγηση της μεταφοράς του παραρτήματος Ι) είναι πολύ πιθανό η Επιτροπή να κινήσει επίσης διαδικασίες μη συμμόρφωσης σχετικά με τη μεταφορά της οδηγίας Seveso II.

Όσον αφορά το τρίτο είδος παραβάσεων, ήτοι την εσφαλμένη εφαρμογή, κατά τα φαινόμενα θα ήταν πρόωρο να επιχειρηθεί αξιολόγηση της εφαρμογής σε όλα τα κράτη μέλη δεδομένου ότι ακόμη η οδηγία δεν έχει μεταφερθεί στη νομοθεσία του ενός τρίτου των κρατών μελών και η μεταφορά σε πολλές περιπτώσεις δεν φαίνεται ιδιαίτερα ικανοποιητική. Εν γένει, η βασική πηγή πληροφοριών σχετικά με την εσφαλμένη εφαρμογή της κοινοτικής νομοθεσίας είναι τα παράπονα των ευρωπαίων πολιτών και των μη κυβερνητικών οργανισμών (ΜΚΟ). Επιπλέον, η Επιτροπή εκτελεί για τις περιπτώσεις που κρίνει απαραίτητο εξωτερικές μελέτες οι οποίες συνήθως εστιάζονται σε ορισμένες σημαντικές πτυχές της εφαρμογής της οδηγίας. Η Επιτροπή θα μπορούσε για παράδειγμα να αξιολογήσει την εφαρμογή της οδηγίας Seveso II ή ορισμένων πτυχών αυτής όπως για παράδειγμα η επισκόπηση και ο έλεγχος των εξωτερικών προγραμμάτων αντιμετώπισης εκτάκτων καταστάσεων, ο προγραμματισμός της χρήσης γης, ηποχρεωτική ενημέρωση, το σύστημα επιθεωρήσεων, μετά την αξιολόγηση της συμμόρφωσης της νομοθεσίας και την ανάληψη σχετικής δράσης.

(1) ΕΕ L 10 της 14.1.1997.